stanford-oval/wikipedia huggingface dataset:
Hasapi

Kuuluisa hasapinsoittaja Si Datas
Hasapi on Pohjois-Sumatralta kotoisin oleva toba batakien soittama kaksikielinen luuttu. Soitin kehitettiin 1900-luvun alkupuolella ja sitä käytettiin alunperin uskonnollisissa seremonioissa ja kosiskelusoittimena. Sittemmin sitä on myyty matkamuistona ja nykyään se on käytössä uning-uningan-yhtyeissä.
Vy

Vy voi tarkoittaa ainakin seuraavia asioita:
Formosa Airlines, IATA-koodi VY, lentoyhtiö
Vueling Airlines, IATA-koodi VY, lentoyhtiö
Vaasan yliopisto, VY, yliopisto Suomessa
Vy, Norjan valtion rautatieyhtiö (vuoteen 2019 asti Norges Statsbaner, lyhenne NSB)
varhaiskasvatusyksikkö, vy
Vy-le-Ferroux, kunta Ranskassa
Vy-lès-Filain, kunta Ranskassa
Vy-lès-Lure, kunta Ranskassa
Vy-lès-Rupt, kunta Ranskassa.
Voitoisten rautatieasema

Voitoisten rautatieasema (lyh. Vot) on lakkautettu rautatieliikennepaikka Rauman radalla Säkylässä. Se avattiin liikenteelle 15. huhtikuuta 1887. Voitoinen perustettiin syrjäiselle alueelle, eikä sen ympärille kehittynyt paljon asutusta. Aseman tavaraliikenne ja miehitys lopetettiin vuonna 1968. Myös sivuraiteet purettiin samana vuonna. Henkilöliikenne lakkautettiin koko radalta 29. toukokuuta 1988 ja samalla Voitoisten liikennepaikka lakkautettiin. Voitoisten asemarakennus on purettu.
Vesipuisto Serena

| Vesipuisto Serena |
| --- | --- |
 Vesipuisto Serenan logo.
Koordinaatit:  60°19'32"N   24°44'21"E
Osoite:  Tornimäentie 10
Omistaja:  Aspro Ocio S.A.
Toimitusjohtaja:  David López Soriano
Avattu:  1989
Aiheesta muualla
Verkkosivut
 n • k • 
Serenan sisätiloja.
Vesipuisto Serena on Espoon Lahnuksen kaupunginosassa sijaitseva vesipuisto.
Vesipuisto Serena avattiin mittavien louhinta- ja rakennustöiden jälkeen vuonna 1989. Suomen 1990-luvun alun laman myötä Serenaland Oy meni konkurssiin. Konkurssipesä siirtyi Tervakosken Puuhamaan omistukseen vuonna 1992. Nykyinen omistaja on espanjalainen Aspro Ocio, S.A., jolle sen aiemmin omistanut Puuharyhmä Oyj myytiin maaliskuussa 2007.
Alun perin vesipuisto oli avoinna vain kesäaikaan. Nykyään se on avoinna vuoden useimpina viikonloppuina sekä koululaisten lomien aikaan.[lähde? ]
Vesipuisto

Vesipuistossa on muun muassa erilaisia liukumäkiä, terassi- ja porealtaita, lastenaltaita ja kuohuvia koskia. Saunaosastot on louhittu kallioon.[lähde? ]
Alueella on ravintola ja kahviloita. Talvisaikaan avoinna on laskettelukeskus Serena Ski.[lähde? ]
Ympäri vuoden on vuokrattavissa kuusi mökkiä, joita on kolmea eri kokoa 6-13 hengelle.[lähde? ]
Rockfestivaali Serena Pop & Rock pidettiin alueella ensimmäisen kerran vuonna 2014.[lähde? ]
Liikenneyhteydet

Serenaan pääsee busseilla 236, 345, 349selvennä.[lähde? ]
Serena kesällä 2010.
Aiheesta muualla

Wikimedia Commonsissa on kuvia tai muita tiedostoja aiheesta .
Volkswagen Group E -pohjalevy

Volkswagen Group E -pohjalevy on Volkswagen Groupin suurissa crossover-tyyppisissä automalleissaan käyttämä pohjalevy. Konsernin uusissa malleissa sen on korvannut modulaarinen MLB-pohjalevy.
PL71

Audi Q7 (Typ 4L) (2005–2015)
Porsche Cayenne (Typ 9PA) (2002–2010)
Volkswagen Touareg I (2002–2010)
PL72

Porsche Cayenne (Typ 92A) (2010–2017)
Volkswagen Touareg II (2010–2018)
Hasanboy Doʻsmatov

| Mitalit | Mitalit | Mitalit |  |
| --- | --- | --- | --- |
|  Hasanboy Doʻsmatov Rion olympialaisissa 2016. |  Hasanboy Doʻsmatov Rion olympialaisissa 2016. |  Hasanboy Doʻsmatov Rion olympialaisissa 2016. |  |
Maa:  Uzbekistan
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | kevyt kärpässarja |  |
| Aasian-mestaruuskilpailut   | Aasian-mestaruuskilpailut   | Aasian-mestaruuskilpailut   |  |
|  Kultaa | Bangkok 2015 | kevyt kärpässarja |  |
| Universiadit  | Universiadit  | Universiadit  |  |
|  Kultaa | Kazan 2013 | kevyt kärpässarja |  |
Hasanboy Doʻsmatov (s. 24. kesäkuuta 1993 Andižan) on uzbekistanilainen amatöörinyrkkeilyn olympiavoittaja. 156 senttimetriä pitkä ja 49 kilogrammaa painava Doʻsmatov kilpailee kevyessä kärpässarjassa.
Doʻsmatov saavutti olympiakultaa kevyestä kärpässarjasta vuoden 2016 kesäolympialaisista Rio de Janeirosta kaataen finaalissa Kolumbian Yuberjen Martínezin. Aasian-mestaruuskilpailuista Dusmatovilla on yksi kulta. Vuoden 2013 kesäuniversiadeista Kazanista Doʻsmatov saavutti kultaa kevyestä kärpässarjasta.
Helmisaniainen

| Helmisaniainen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Luokka::  Polypodiopsida
Lahko::  Polypodiales
Heimo::  Helmisaniaiskasvit Onocleaceae
Suku::  Helmisaniaiset Onoclea
Laji::  sensibilis
Kaksiosainen nimi
 Onoclea sensibilis  L. (1753) 
Katso myös
   Helmisaniainen Wikispeciesissä   Helmisaniainen Commonsissa 
Infobox OKNimi-testi OKIUCN-testi OK: 
Helmisaniainen (Onoclea sensibilis) on helmisaniaiskasvien (Onocleaceae) heimoon kuuluva saniaislaji. Sitä esiintyy Itä-Aasiassa ja Pohjois-Amerikan itäosassa. Lajia käytetään koristekasvina. Helmisaniaisen lehtiruodit ovat pitkiä ja harvaan suomuisia. Sillä on samaan heimoon kuuluvan kotkansiiven tapaan erilliset itiölehdet. Marrot lehdet ovat vaaleanvihreät, kolmiomaiset, nahkeat ja verkkosuoniset. Lehtilavat ovat jakaantuneet epävastakkaisiksi sormilehdyköiksi. Itiölehdet ovat pystyt, tummanruskeat tai mustat, tiheään lyhytliuskaiset. Helmisaniaisen itiöt kypsyvät syksyllä ja leviävät keväällä.
Aiheesta muualla

Suomen Lajitietokeskus: Helmisaniainen (Onoclea sensibilis)
Onoclea sensibilis - helmisaniainen Mustila Arboretum.
Helmisaniainen (Onoclea sensibilis) Puutarha.net.
ITIS: Onoclea sensibilis (englanniksi)
United States Department of Agriculture (USDA): Onoclea sensibilis (englanniksi)
Hollannintyöhevonen

Hollannintyöhevonen.
Hollannintyöhevonen on alankomaalaisperäinen työhevosrotu. Se on alankomaalaisista hevosroduista jykevin. Se jalostettiin Alankomaissa 1900-luvun alussa suoriutumaan raskaista maatöistä ja vetotehtävistä. Se näyttää hyvin paljon belgiantyöhevoselta, mikä johtuu siitä, että hollannintyöhevonen kehitettiin astuttamalla hollantilaisia zeelandintammoja belgian- ja ardennienhevosoreilla. Isokokoisuudestaan ja voimakkuudestaan huolimatta hollannintyöhevonen on kiltti ja rauhallinen. Luotettava ja varma työhevonen osaa kuitenkin juosta myös lennokkaasti.
Rakenne

Hollannintyöhevosella on iso pää, lyhyet korvat ja suora profiili. Kaula on lyhyt ja paksu, rinta lihaksikas. Runko on tanakka, tiivis, lihaksikas, selkä lyhyt. Sillä on erittäin voimakas ja leveä takaosa. Jalat ovat vahvat ja lyhyet, hyvin kehittyneet. Vuohisissa on runsaasti karvoitusta, kaviot ovat vahvat. Säkäkorkeus vaihtelee 163–170 cm välillä.
Hollannintyöhevonen on luotettava, vakaa puurtaja, joka jaksaa työskennellä pitkiä aikoja. Sitä käytetään maatöissä ja nykyisin valjakkoajossa. Se on luonteeltaan erittäin hillitty, luotettava, rauhallinen ja työintoinen.
Volkswagen Group MSB -pohjalevy

Volkswagen Group MSB -pohjalevy (saks. Modularer Standardantriebsbaukasten) on Volkswagen Groupin kehittämä modulaarinen pohjalevy autoille, jotka ovat etumoottorisia ja takavetoisia. Se tuli ensimmäisenä käyttöön vuonna 2016 esitellyssä Porsche Panamerassa.
MSB

Bentley Continental GT (2018–)
Bentley Flying Spur (2019–)
Porsche Panamera (971) (2016–)
J1

J1-pohjalevy on MSB:n pohjalta sähköautomalleja varten kehitetty perusrakenne.
Audi e-tron GT (2021–)
Porsche Taycan (2019–)
Harusame (1902)

| Harusame / 春雨 |
| --- | --- |
 Piirros aluksesta.

Aluksen vaiheet
Rakentaja:  Yokosukan laivastontelakka
Kölinlasku:  1. helmikuuta 1902
Laskettu vesille:  31. lokakuuta 1902
Palveluskäyttöön:  26. kesäkuuta 1903
Poistui palveluskäytöstä:  28. joulukuuta 1928
Tekniset tiedot
Uppouma:  435 t (kuormattu)
Pituus:  71,4 m (kokonaispituus)
Leveys:  6,57 m
Syväys:  1,83 m
Koneteho:  6 000 ihp
Nopeus:  29 solmua
Miehistöä:  55
Aseistus
Aseistus:  2 × QF 12 naulan 12 cwt -laivatykkiä 4 × QF 6 naulan Hotchkiss -tykkiä 2 × 18″ torpedoputkea
Harusame (jap. 春雨) oli keisarillisen Japanin laivaston vuonna 1903 valmistunut Harusame-luokan torpedovenehävittäjä, joka poistettiin alusluettelosta 28. joulukuuta 1928.
Valmistus

Alus tilattiin 1900 osana vuoden 1894 kymmenvuotisohjelmaa Yokosukan laivastontelakalta, missä köli laskettiin 1. helmikuuta 1902. Alus laskettiin vesille saman vuoden lopulla 31. lokakuuta ja valmistui 26. kesäkuuta 1903.
Palvelus

Alus palveli Venäjän–Japanin sodassa osallistuen Port Arthurin, Keltaisenmeren ja Tsushiman meritaisteluihin.
Alus upposi 24. marraskuuta 1911 ajettuaan karille Matoyanlahdella Mien prefektuurissa. Se poistettiin alusluettelosta 28. joulukuuta. Aluksen hylky romutettiin 1. elokuuta 1926.
Herbert Vianna

Herbert Vianna
Herbert Lemos de Sousa Vianna (s. 4. toukokuuta 1961) on brasilialainen laulaja-lauluntekijä ja kitaristi. Hän on tullut tunnetuksi työstään jo 1970-luvun lopussa perustetussa rockyhtyeessä Os Paralamas do Sucesso.
Vianna joutui 4. helmikuuta 2001 vakavaan lento-onnettomuuteen, jossa hänen puolisonsa Lucy sai surmansa. Muusikko itse vietti yli kuukauden sairaalassa ja päätyi pyörätuoliin.
Vianna on onnettomuuden jälkeen jatkanut uraansa ja levyttänyt yhtyeensä kanssa albumeja. Hän on kirjoittanut lauluja myös muille esiintyjille.
Harutsuki (1944)

| Harutsuki / 春月 |
| --- | --- |
 Harutsuki

Aluksen vaiheet
Rakentaja:  Sasebon laivastoarsenaali
Kölinlasku:  23. joulukuuta 1943
Laskettu vesille:  3. elokuuta 1944
Palveluskäyttöön:  28. joulukuuta 1944
Poistui palveluskäytöstä:  5. lokakuuta 1945
Loppuvaihe:  Neuvostoliiton laivastolle 28. elokuuta 1947
Tekniset tiedot
Uppouma:  2 743 t (normaali) 3 759 t (kuormattu)
Pituus:  134,2 m
Leveys:  11,6 m
Syväys:  4,15 m
Koneteho:  50 000 shp
Nopeus:  33 solmua
Miehistöä:  263
Aseistus
Aseistus:  8 × 10 cm/65 type 98 4 × 25 mm type 96 4 × 61 cm torpedoputkea 56 × syvyyspommia
Harutsuki (jap. 春月) oli keisarillisen Japanin laivaston Fuyutsuki-luokan hävittäjä toisessa maailmansodassa.
Valmistus

Alus tilattiin Sasebon laivastontelakalta, missä köli laskettiin 23. joulukuuta 1943. Alus laskettiin vesille 3. elokuuta 1944 ja otettiin palvelukseen vielä saman vuoden lopulla 28. joulukuuta.
Palvelus

Palvelukseenotettaessa alus liitettiin koulutettavaksi yhdistetyn laivaston 11. hävittäjälaivueeseen päällikkönään aiemmin Hatsushimon päällikkönä ollut komentaja Kohama Satoru. Se liitettiin 20. tammikuuta 1945 lippulaivaksi 1. saattajalaivaston 103. saattajalaivueen, mistä se siirrettiin koulutettavaksi Japaninmerelle. Alus lähti 8. maaliskuuta Japaninmereltä aloittaen saattajatehtävät. Alus  siirrettiin 10. heinäkuuta laivueensa mukana 7. laivastoon. Se saapui 15. elokuuta Sasebosta Kureen, mistä alus jatkoi palvelustaan Japaninmerellä sodan päättymiseen.
Alus poistettiin palveluksesta 5. lokakuuta 1945, minkä jälkeen se kuljetti kotiutettavia sotilaita Japaniin. Se luovutettiin 28. elokuuta 1947 Neuvostoliiton laivastolle, joka nimesi sen Pospeschnyksi.
Helmirusojuuret

| Helmirusojuuret |
| --- | --- |
 Rohtorusojuuri (Lithospermum officinale)
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Heimo::  Lemmikkikasvit Boraginaceae
Suku::  Helmirusojuuret Lithospermum  L.
Katso myös
   Helmirusojuuret Wikispeciesissä   Helmirusojuuret Commonsissa 
Infobox OKNimi-testi OK: 
Helmirusojuuret eli rusojuuret (Lithospermum) on lemmikkikasveihin kuuluva kasvisuku, jossa on 80 lajia. Tieteellinen nimi (Litho-spermum, kivi-siemen) viittaa kasvien kivikoviin lohkohedelmyksiin.
Pohjoismaissa luonnonvaraisia rusojuuria ovat monivuotinen rohtorusojuuri ja yksi–monivuotinen peltorusojuuri. Suomessa ensimmäinen on harvinainen uustulokas. Jälkimmäinen on aiemmin peltojen rikkakasvina kasvanut muinaistulokas, joka kuuluu Suomen uhanalaisiin kasveihin. Peltorusojuuren suku on viimeksi muuttunut helmirusojuurista suvirusojuuriin (Buglossoides).
Lajeja

purppurarusojuuri (Lithospermum erythrorhizon)
rohtorusojuuri (Lithospermum officinale)
Helmirusojuuriin aiemmin luokiteltuja lajeja:
peltorusojuuri (Buglossoides arvensis, syn. Lithospermum arvense)
mattorusojuuri (Aegonychon purpurocaeruleum, syn. Buglossoides purpurocaerulea ja Lithospermum purpurocaeruleum)
Aiheesta muualla

Finto: Kassu – Kasvien suomenkieliset nimet: Lithospermum
Suomen Lajitietokeskus: Helmirusojuuret – Lithospermum
Helmisaniaiskasvit

| Helmisaniaiskasvit |
| --- | --- |
 Helmisaniainen (Onoclea sensibilis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Pteridopsida
Lahko::  Polypodiales
Heimo::  Helmisaniaiskasvit Onocleaceae  Pic.Serm.
Katso myös
   Helmisaniaiskasvit Wikispeciesissä   Helmisaniaiskasvit Commonsissa 
Infobox OKNimi-testi OK: 
Helmisaniaiskasvit (Onocleaceae) on Polypodiales-lahkoon kuuluva, suku- ja lajimäärältään pieni saniaisheimo. Heimoon kuuluu neljä sukua, joissa kussakin on vain yksi tai muutamia lajeja.
Heimon lajeista Suomessa kasvaa luonnonvaraisena ainoastaan kotkansiipi (Matteuccia struthiopteis).
Sukuja

Matteuccia – kotkansiivet
Onoclea – helmisaniaiset
Onocleopsis
Pteretis
Aiheesta muualla

Laji.fi: Helmisaniaiskasvit (Onocleaceae)
Kasviatlas 2018: Helmisaniaiskasvien (Onocleaceae) levinneisyys Suomessa
Flora of China: Onocleaceae (englanniksi)
Hansi Kürsch

| Hansi Kürsch |
| --- | --- |
 Hansi Kürsch esiintymässä Rockharz Open Air 2023.
Henkilötiedot
Syntynyt: 10. elokuuta 1966 (ikä 58) Lank-Latum, Saksa
Muusikko
Aktiivisena:  1984–
Tyylilajit:  power metal speed metal heavy metal
Soittimet:  laulu bassokitara
Yhtyeet:  Blind Guardian Demons & Wizards
Levy-yhtiöt:  No Remorse Records Virgin Records Century Media Nuclear Blast Steamhammer
  [ Muokkaa Wikidatassa ] [ ohje ]  
Hans Jürgen ”Hansi” Kürsch (s. 10. elokuuta 1966 Lank-Latum) on saksalainen muusikko, joka on toiminut Blind Guardian -yhtyeen laulajana vuodesta 1985 lähtien. Hän soitti yhtyeessä myös bassokitaraa vuoteen 1998 asti. Samana vuonna julkaistulla albumilla Nightfall in Middle-Earth hän on ensimmäistä kertaa ainoastaan laulajana, bassoa soittaa vierailijana Oliver Holzwarth. Kitaristi André Olbrichin ohella Kürsch on yhtyeen useimpien kappaleiden säveltäjä ja sanoittaja. Etunimi Hansi, jolla hänet parhaiten tunnetaan, on Hans Jürgenin hellittelymuoto. Hän on naimisissa ja hänellä on yksi lapsi.
Studioalbumeilla Kürsch laulaa usein lukuisilla päällekäisillä ääniraidoilla luoden omalla äänellään monimutkaisia ja limittyviä kuvioita niin, että laulu kuulostaa valmiina levytyksenä suuren kuoron tuottamalta. Tämänkaltaista tekniikkaa käytti myös Kürschin arvostaman Queenin laulaja Freddie Mercury.
Kürsch on levyttänyt Blind Guardianin lisäksi kaksi albumia Iced Earthin Jon Schafferin kanssa Demons & Wizards -nimen alla. Lisäksi hän on esiintynyt vierailevana laulajana Gamma Rayn, Grave Diggerin, Nepalin, Iron Saviorin, Edguyn, Therionin, Ragen, Angran, Van Canton, The Arrow’n ja Ljósálfarin kappaleilla.
Aiheesta muualla

Kuvia tai muita tiedostoja aiheesta Hansi Kürsch Wikimedia Commonsissa
Virran viemää

| Virran viemää> Flushed Away |
| --- | --- |

Ohjaaja:   David Bowers  Sam Fell 
Käsikirjoittaja:  Ian La Frenais Peter Lord Dick Clement Joe Keenan William Davies Christopher Lloyd
Säveltäjä:  Harry Gregson-Williams
Kuvaaja:   Brad Blackbourn  Frank Passingham 
Leikkaaja:   Eric Dapkewicz  John Venzon 
Valmistustiedot
Valmistusmaa:   Yhdistynyt kuningaskunta  Yhdysvallat 
Tuotantoyhtiö:   DreamWorks SKG  Aardman Animations 
Levittäjä:  UIP-Dunafilm Paramount Pictures
Ensi-ilta:   Singapore 2. marraskuuta 2006  Yhdysvallat 3. marraskuuta 2006  Yhdistynyt kuningaskunta 1. joulukuuta 2006  Suomi 1. joulukuuta 2006 
Kesto:  85 min
Alkuperäiskieli:  englanti
Budjetti:  149 000 000 $
Tuotto:  178 120 010 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Virran viemää (engl. Flushed Away) on brittiläisen Aardman Animationsin ja yhdysvaltalaisen Dreamworksin yhteistyössä tekemä animaatioelokuva, joka valmistui vuonna 2006. Sen keskeisiä ääninäyttelijöitä ovat Hugh Jackman, Kate Winslet, Ian McKellen ja Jean Reno.
Juoni

Elokuvan päähahmo on Lontoon Kensingtonissa asuva lemmikkihiiri Roddy St. James, joka elää ylellistä elämää upeassa kartanossa. Eräänä päivänä hänen luokseen lehahtaa yhtäkkiä viemärirotta, joka vetää Roddyn vessanpytystä alas viemäriin. Viemärissä Roddy kohtaa rottien ja hiirien asuttaman pienoiskaupungin, joka on kopio Lontoosta. Myöhemmin Roddy löytää kipakan  rottatyttö Ritan. Roddy ja Rita joutuvat ilkeän sammakon VonKonnan luo. VonKonnalla on ilkeä suunnitelma, jolla hän aikoo hukuttaa koko Lontoon  viemäriverkoston asukkaat.
Tuotanto

Virran viemää oli Aardmanin ja Dreamworksin viimeinen yhteisfilmi. Yhteistyö loppui tammikuussa 2007, sillä kaksikon kaksi tuoreinta elokuvaa, Virran viemää ja Kanin kirous floppasivat. Maaliskuussa Aardman löysi yhteistyökumppanikseen Sony Picturesin, ja tuotantoyhtiöt solmivat kolmivuotisen yhteistyösopimuksen.
Ääninäyttelijät

| Alkuperäinen | Suomenkielinen | Rooli |
| --- | --- | --- |
| Hugh Jackman | Lorenz Backman | Roddy |
| Kate Winslet | Matleena Kuusniemi | Rita |
| Ian McKellen | Jukka Voutilainen | Von Konna |
| Jean Reno | Pekka Autiovuori | Le Koipi |
| Bill Nighy | Pertti Koivula | Whitey |
| Andy Serkis | Niko Saarela | Spike |
| Shane Richie | Veeti Kallio | Sid |
Voith Paper

Voith Paper Oy:n Suomen toimipiste on Gate8 Business Parkissa Vantaalla.
Voith Paper on saksalaisen Voith AG:n paperikoneita valmistava yksikkö. Se on Valmetin kanssa maailman johtavia paperikonevalmistajia. Yksikön liikevaihto tilikaudella 2005 oli 1,7 miljardia euroa ja se työllisti yli kymmenentuhatta työntekijää.
Paperinvalmistuksen maailmanennätys syntyi huhtikuussa 2008 Rhein Papierin Hürthin paperitehtaalla Voithin koneella. Paperikone tuotti hyvälaatuista sanomalehtipaperia yli vuorokauden ajan 1 980 metriä minuutissa.
Voith paperi- ja kartonkikoneet Suomessa

Varkauden paperitehdas, PK 1, Toiminnassa vuosina: 1921–2006
Varkauden paperitehdas, PK3, Toiminnassa vuodesta 1961–
Tervasaaren paperitehdas, PK4, Toiminnassa vuosina 1907–19xx
Mäntän paperitehdas, PK5, Toiminnassa vuodesta 1930–2011
Mäntän paperitehdas, PK1, Toiminnassa vuosina 1911–1979
Porin paperitehdas, KK1, Toiminnassa vuodesta 1958–
Nokian paperitehdas, Paperikone PK6, Toiminnassa vuosina 1961–1991
Voikkaan paperitehdas, PK, Toiminnassa vuosina 1907–1977
Kuusaansaaren paperitehdas, PK1, toiminnassa 1935–2005
Kuusaansaaren paperitehdas, PK2, toiminnassa 1936–2005
Lisäksi Voith on toimittanut mittavia uusintoja usealle paperitehtaalle sekä muita paperiteollisuuden laitteita, kuten Voikkaan hiomon (toiminnassa vuosina: 1927–198?) ja Summan hiomon (1955–2008).
Aiheesta muualla

Voith Paper (englanniksi)
Virpiniemen hyppyrimäet

| Virpiniemen hyppyrimäet |
| --- | --- |

Sijainti
Paikkakunta:   Oulu, Suomi
Koordinaatit:  65°08′08″N, 25°15′30.7″E
Seura:  Haukiputaan Veikot
Virpiniemen hyppyrimäki
K-piste:  38 metriä
Mäkikoko:  40 metriä
Kesämäkiennätys:  39,0 metriä  Peter Räisänen (24.7.2022)
Naisten kesämäkiennätys:  32,5 metriä  Vuokko Hyvärinen (24.7.2021)
Muovitus:  Kyllä
K28
K-piste:  28 metriä
Muovitus:  Ei
K12
K-piste:  12 metriä
Mäkikoko:  14 metriä
Mäkiennätys:  8,0 metriä  Veeti Vänttilä
Kesämäkiennätys:  12,5 metriä  Veeti Vänttilä (8.9.2019)
Naisten kesämäkiennätys:  8,5 metriä  Sara Leino (8.9.2019)
Muovitus:  Ei
Tornin korkeus:  Luonnonmäki
Virpiniemen hyppyrimäet on kolmen hyppyrimäen muodostama mäkihypyn suorituspaikka Kellossa Oulussa.
Virpiniemen hyppyrimäki

Virpiniemen hyppyrimäen K-piste sijaitsee 38 metrissä ja HS-piste 40 metrissä. Mäen alastulorinteessä on muovitus.
Virpiniemen hyppyrimäki > Kesämäkiennätyksen kehittyminen (miehet)

Kesämäkiennätyksen 39,0 metriä on hypännyt Peter Räisänen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 11.8.2018 |  Eemeli Kurttila | 34,0 m | Harjoituskisat |  |
| 11.8.2018 |  Janne Haukipuro | 34,0 m | Harjoituskisat |  |
| 8.10.2018 |  Eemeli Kurttila | 37,5 m | Tapsan kesäcup |  |
| 8.10.2018 |  Eemeli Kurttila | 38,0 m | Tapsan kesäcup |  |
| 24.7.2021 |  Eemeli Kurttila | 38,5 m | Näytöskilpailu |  |
| 24.7.2022 |  Peter Räisänen | 39,0 m | Näytöskilpailu |  |
Virpiniemen hyppyrimäki > Kesämäkiennätyksen kehittyminen (naiset)

Naisten kesämäkiennätyksen 32,5 metriä on hypännyt Vuokko Hyvärinen.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 15.8.2020 |  Lumia Nurmela | 18,5 m | Näytöskilpailu |  |
| 24.7.2021 |  Vuokko Hyvärinen | 32,5 m | Näytöskilpailu |  |
Vårbergin metroasema

Vårbergin metroasema on Tukholman metron asema Vårbergin kaupunginosassa. Vårbergin asema avattiin 2. joulukuuta vuonna 1967, ja se oli metroverkoston 68. asema. Se on osa metron punaista linjaa ja sijaitsee 12,6 kilometrin päässä Slussenin asemasta. Vårbergin asema sijaitsee Skärholmenin ja Vårby Gårdin asemien välissä. Asemaa koristavat taiteilija Maria Ängquist Klyvaren käsiä esittävät mosaiikit vuodelta 1996.
Vuonna 2015 asemaa käytti arkisin 7 600 matkustajaa päivässä.
Hendrikje van Andel-Schipper

| Hendrikje van Andel-Schipper |
| --- | --- |
 Hendrikje van Andel-Schipper 113-vuotiaana.
Henkilötiedot
Syntynyt: 29. kesäkuuta 1890 Smilde
Kuollut: 30. elokuuta 2005 (115 vuotta)
Hendrikje "Henny" van Andel-Schipper (o.s. Schipper, 29. kesäkuuta 1890 Smilde – 30. elokuuta 2005) oli eläessään Guinnessin ennätyskirjan mukaan maailman vanhin ihminen. Hän oli hollantilainen ja kuoli 115-vuotiaana. Van Andel-Schipper eli vanhempiensa luona 47-vuotiaaksi saakka. Hänen miehensä kuoli vuonna 1959.
115-vuotissyntymäpäivillä Andel-Schipperin luona vierailivat Alankomaiden kuningattaren miniä ja lähetystö Ajax Amsterdamista. Andel-Schipper oli Ajax-fani yli 80 vuotta.
Andel-Schipperille tehtiin vuonna 1995 mastektomia rintasyövän poistamiseksi. Hän asui omillaan yli 100-vuotiaaksi ja siirtyi vanhainkotiin vasta 106 vuoden iässä.
Andel-Schipper kertoi pitkän ikänsä salaisuudeksi päivittäisen sillin syömisen ja appelsiinimehun. Hänen kuoltuaan vatsasyöpään maailman vanhimmaksi ihmiseksi tuli amerikkalainen Elizabeth "Lizzie" Bolden (s. 15. elokuuta 1890). Groningenin yliopistossa tehdyssä ruumiinavauksessa kuolinsyyksi paljastui pienen nyrkin kokoinen pahalaatuinen kasvain mahalaukussa.
Hendrik van Heuckelum

| Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Mitalit> Maa:   Belgia.Miesten jalkapallo. Olympialaiset  | Maa:   Belgia> Miesten jalkapallo. |
| --- | --- | --- | --- |
|  Pronssia | Pariisi 1900 | joukkuekilpailu |  |
Hendrik ("Henk") van Heuckelum (6. toukokuuta 1879 Haag – 28. huhtikuuta 1929 Haag) oli alankomaalainen jalkapalloilija. Hän pelasi sekä Alankomaissa että Belgiassa, ja vuonna 1900 hän edusti Pariisin kesäolympialaisissa Belgiaa saaden joukkueineen pronssia.
Heimdall (videopeli)

| Heimdall |
| --- | --- |
Julkaisija:  Core Design
Julkaistu:  1991
Lajityyppi:  toimintaseikkailupeli
Pelimuoto:  yksinpeli
Alusta:  Acorn Archimedes, DOS, Sega Mega Drive, Sega Mega-CD ja Amiga
Jakelumuoto:  Levyke
Lisää peliartikkeleitaVideopelien teemasivulla
Heimdall on The 8th Dayn kehittämä ja Core Designin julkaisema roolipeli. Peli on julkaistu vuonna 1991 Amigalle ja seuraavina vuosina Acorn Archimedekselle, Atari ST:lle, DOS:lle sekä Sega CD:lle.
Pelille julkaistiin seuraaja Heimdall 2.
Pelaaminen

Pelaaja liikkuu isometrisestä kuvakulmasta, mutta taistelut tapahtuvat ensimmäisen persoonan näkymästä. Pelissä on myös joukko minipelejä.
Vastaanotto

CU Amiga -lehti antoi pelille arvosanan 96% arvostelussaan.
The One -lehti antoi pelille arvosanan 92% arvostelussaan.